Diari Oficial de la Generalitat Valenciana


Sumari del DOGV 2951, del 13-03-1997 (1997/829105)

ORDRE de 28 de febrer de 1997, de la Consellería d'Agricultura, Pesca i Alimentació, de mesures socioeconómiques en el sector pesquer.
--------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/02/28/(3)/dof/vci/html**

### Dades del document

Número de DOGV
:   2951

Data del DOGV
:   13-03-1997

Secció del DOGV
:   DISPOSICIONS GENERALS

Número del document
:   1997/829105


Data del document
:   28-02-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 28 de febrer de 1997, de la Conselleria d'Agricultura, Pesca i Alimentació, de mesures socioeconòmiques en el sector pesquer. [97/X6226]  
El Reglament (CE) 2.719/1995, del Consell, de 20 de novembre, estableix mesures de caràcter socioeconòmic destinades als pescadors afectats per ajusts de capacitat pesquera, i el Reial Decret 312/1996, de 23 de febrer (BOE núm. 65, de 16.03.96), va adequar a la normativa espanyola les condicions d'aquestes ajudes, i va facultar les comunitats autònomes per a la tramitació, la resolució i el pagament de les ajudes que se sol·liciten.  
Vistes les necessitats del sector pesquer de la Comunitat Valenciana, afectat per ajusts estructurals, i vista la proposta del director general de Produccions, Mercats i Pesca,  
ORDENE  
Article 1  
Aquesta ordre estableix el procediment per a la tramitació i gestió de les ajudes que estableix el Reial Decret 312/1996, de 23 de febrer, sobre mesures socioeconòmiques en el sector pesquer.  
Article 2  
Podran ser beneficiaris dels plans de prejubilació i de les primes globals individuals els pescadors afectats per ajust estructural de la flota, les embarcacions dels quals tinguen la base en un port de la Comunitat Valenciana.  
Article 3  
Les sol·licituds es presentaran davant la Conselleria d'Agricultura, Pesca i Alimentació, juntament amb la documentació que es requereix en cada cas, als registres d'entrada dels serveis territorials de la Conselleria d'Agricultura, Pesca i Alimentació, o en qualsevol dels registres que s'estableixen en l'article 38.4 de la Llei 30/1992, de 26 de novembre, en els terminis que s'indiquen en l'article 4 del Reial Decret 312/1996.  
Article 4  
a) La documentació que s'acompanyarà a la sol·licitud serà la següent:  
1. Fotocòpia acarada del DNI del sol·licitant.  
2. Certificat de l'Institut Social de la Marina (ISM) que acredite l'alta en el règim especial de la Seguretat Social dels treballadors de la mar o informe de vida laboral expedit per l'ISM. Els documents esmentats es podran presentar en impressió informatitzada.  
3. Certificat de l'ISM que acredite que el sol·licitant no ha complit l'edat legal de jubilació. S'entendrà per edat legal de jubilació la que corresponga al treballador després d'aplicar els coeficients reductors de l'edat de jubilació en vigor.  
4. Fotocòpia acarada per la Conselleria d'Agricultura, Pesca i Alimentació, de la llibreta d'inscripció marítima.  
5. Documentació acreditativa de la finalització de l'activitat laboral.  
6. Les sol·licituds d'ajudes de plans de prejubilació s'hauran de presentar, a més de l'anterior, amb un certificat de l'empresa en el qual consten les bases de cotització per contingències professionals dels 12 mesos anteriors a la data de presentació de la sol·licitud de paralització definitiva per part del titular de l'embarcació, o nòmines referides al mateix període. Així mateix, caldrà presentar una còpia de l'imprès de sol·licitud del conveni especial i el càlcul dels costs de les cotitzacions a la Seguretat Social degudament conformats per l'ISM.  
Article 5  
Es delega en el director general de Produccions, Mercats i Pesca la resolució i concessió de les ajudes. La resolució anterior esgota la via administrativa.  
La falta de resolució en el termini de sis mesos des de la presentació de la sol·licitud tindrà efecte desestimatori.  
Les subvencions aprovades es finançaran a càrrec del capítol 4 del programa 714.10, d'Ordenació i millora de la producció pesquera, tenint en compte els pressuposts de cada exercici i d'acord amb el règim legal de les despeses d'abast plurianual. L'import global màxim d'aquesta línia es publicarà anualment al Diari Oficial de la Generalitat Valenciana. En l'any 1997, l'import assignat és de trenta-tres milions de pessetes.  
Aquesta línia d'ajudes està finançada per fons finalistes procedents de la Comunitat Europea a través de l'IFOP i del Ministeri d'Agricultura, Pesca i Alimentació, i la seua distribució és la següent:  
IFOP: 97.131.869 PTA.  
MAPA: 8.250.000 PTA.  
Article 6  
1. Per a efectuar el pagament de la prima global individual, el beneficiari presentarà una sol·licitud acompanyada d'un informe de vida laboral dels sis mesos posteriors a la data de finalització de la relació laboral, expedit per l'ISM.  
2. Per a efectuar el primer pagament dels plans de prejubilació, el beneficiari presentarà una sol·licitud acompanyada de la còpia del conveni especial subscrit amb l'ISM. El pagament en anys posteriors requerirà la presentació dels rebuts de pagament a l'ISM, en virtut del conveni subscrit.  
DISPOSICIÓ ADDICIONAL  
La Direcció General de Produccions, Mercats i Pesca remetrà periòdicament a l'ISM la relació de beneficiaris del pla de prejubilació, a l'efecte de comprovar la incompatibilitat establerta en l'article 2.a, apartat segon, i addicional segona, del Reial Decret 312/1996, de 23 de febrer.  
DISPOSICIÓ TRANSITÒRIA  
Les peticions d'ajuda presentades a l'empara del Reial Decret 312/1996, anteriors a la publicació d'aquesta ordre, es tramitaran i es resoldran d'acord amb el que es disposa en aquesta ordre, amb l'emplenament de la documentació que s'hi especifica.  
DISPOSICIÓ FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 28 de febrer de 1997  
La consellera d'Agricultura, Pesca i Alimentació,  
MARIA ÀNGELS RAMON-LLIN I MARTÍNEZ


Còpia Permalink ELI